### Beslutning

Godkendt.

### Sagsfremstilling

## Resume og sagens baggrund

Kalundborg Forsyning har med et varmeprojektforslag ansøgt om at udvide deres eksisterende fjernvarmeforsyning til et nyt boligområde omfattet af Lokalplan nr. 584 for et område til boligbebyggelse nord for [adresse], vedtaget på udvalgets møde den 8. juni 2023. Vedtages projektforslaget vil ca. 150 nye boliger blive tilsluttet fjernvarme. Sagen lægger op til udvalgets beslutning om at vedtage varmeprojektforslaget i henhold til Varmeforsyningsloven.

## Indstillinger

Chefen for Plan, Byg og Miljø indstiller, at varmeprojektforslag for etablering af fjernvarme til et nyt boligområde omfattet af Lokalplan nr. 584 nord for [adresse], Kalundborg, vedtages endeligt.

## **Behandling**

Teknik- og Miljøudvalget.

## **Sagsfremstilling**

Der er udarbejdet et varmeprojektforslag til boligområdet, se bilag 1 og oversigtskort på side 13 i bilaget. Formålet med projektforslaget er at belyse det planlagte projekts muligheder og konsekvenser, og danne grundlag for myndighedsbehandling og godkendelse af projektforslaget i henhold til Varmeforsyningsloven. Afhængigt af udfaldet af et projekt kan et område fx blive omfattet af fjernvarmeforsyning eller individuel opvarmning såsom varmepumper.

De samfundsøkonomiske og selskabsøkonomiske beregninger viser, at projektforslaget er det mest fordelagtige i forhold til at lade området opvarme ved individuelle løsninger som varmepumper. Projektforslaget er økonomisk robust, og vil selv med udsving i rente og brændselspriser som vi ser i øjeblikket forblive robust.

Projektforslaget har i overensstemmelse med lovens bestemmelser været offentligt fremlagt på [adresse] hjemmeside i fire uger fra den 21. juni 2023 til den 19. juli 2023. Der er ikke modtaget bemærkninger.

## Økonomiske konsekvenser

Ingen.